stanford-oval/wikipedia huggingface dataset:
Ensio Rapala

Pentti Ensio Rapala (25. kesäkuuta 1934 Asikkala – 13. joulukuuta 2023) oli suomalainen yrittäjä, yritysjohtaja ja teollisuusneuvos.
Rapalan vanhemmat olivat talousneuvos Lauri Rapala ja Elma Leppänen. Hän avioitui 1957 Sinikka Koiviston kanssa. Rapala valmistui puusepäksi Lahden kotiteollisuuskoulusta. Hän oli ensin isänsä palveluksessa vaapunvalmistuksessa 1949–1957 ja sitten Rapala-Uistin, Lauri Rapala ja Pojat -yhtiön osakas 1957–1975, hallinnosta vastaava 1957–1965 ja toimitusjohtaja 1965–1975 sekä Rapala Oy:n toimitusjohtaja 1975–1988, hallituksen puheenjohtaja 1975–1993 ja hallintoneuvoston puheenjohtaja 1993–1995. Ensio Rapala oli myös Rapala Bros. Marketing Ky:n vastuullinen yhtiömies ja toimitusjohtaja vuodesta 1983 ja useiden eri yritysten hallitusten puheenjohtaja 1980- ja 1990-luvuilla. Rapalalla oli lisäksi liike-elämän ja muita luottamustehtäviä. Teollisuusneuvoksen arvonimen hän sai 1986.
Aiheesta muualla

Ensio Rapalan muistokirjoitus Helsingin Sanomissa
Emma Tillinger Koskoff

Emma Tillinger Koskoff (s. 1971 tai 1972) on yhdysvaltalainen elokuvatuottaja. Hänet on parhaiten tunnettu yhteistyöstään Martin Scorsesen kanssa, muun muassa elokuvissa The Wolf of Wall Street (2013), Silence (2016) ja The Irishman (2019). The Wolf of Wall Streetistä Koskoff oli ehdolla parhaan elokuvan Oscar-palkinnon saajaksi.
Filmografia > Elokuvat

The Departed (2006)
Suljettu saari (2010) — co-tuottaja
Hugo (2011) — vastaava tuottaja
The Wolf of Wall Street (2013) — tuottaja
Bad Hurt (2015) — tuottaja
Bleed for This (2016) — tuottaja
Free Fire (2016) — vastaava tuottaja
Silence (2016) — tuottaja
A Ciambra (2017) — vastaava tuottaja
Drôle de père — vastaava tuottaja
The Snowman (2017) — vastaava tuottaja
Tomorrow (2018) — vastaava tuottaja
The Souvenir (2019) — vastaava tuottaja
Port Authority (2019) — vastaava tuottaja
Vault (2019) — vastaava tuottaja
Joker (2019) — tuottaja
The Irishman (2019) — tuottaja
Hiomattomat timantit (2019) — vastaava tuottaja
Aiheesta muualla

Emma Tillinger Koskoff Internet Movie Databasessa. (englanniksi)
Egean yliopisto

| Egean yliopisto> Πανεπιστήμιο Αιγαίου |
| --- | --- |
  

Perustettu:  1984
Tyyppi:  Julkinen
Henkilökunta:  684
Opiskelijoita:  15 477
Sijainti:  Mytilíni, Chíos, Ermoúpoli, Karlóvasi, Mýrina ja Ródos, Pohjois-Egean ja Etelä-Egean saaret  Kreikka
Sivusto:  www.aegean.gr
Egean yliopisto (kreik. Πανεπιστήμιο Αιγαίου, Panepistímio Aigaíou) on yliopisto, joka toimii kuudella eri Egeanmeren saarella Kreikassa. Se on perustettu vuonna 1984.
Yliopiston keskuspaikka on Mytilínissä Lesboksen saarella. Lisäksi yliopistolla on yksikkö Chíoksen pääkaupungissa Chíoksessa, Sýroksen Ermoúpolissa, Sámoksen Karlóvasissa, Límnoksen Mýrinassa sekä Ródoksen pääkaupungissa Ródoksessa.
Yliopistossa on viisi tiedekuntaa ja yhteensä 16 laitosta. Niissä on yhteensä 15 477 opiskelijaa (vuonna 2014). Henkilökunnan määrä on 684.
Tiedekunnat ja kampukset

Yliopiston tiedekunnat ja niiden laitokset ovat:
| Tiedekunta | Laitokset | Kampus |
| --- | --- | --- |
| Humanistinen tiedekunta | Luokanopettajakoulutuksen laitos Varhaiskasvatuksen laitos Välimeren tutkimuksen laitos | Ródoksen kaupunki, Ródos |
| Kauppatieteellinen tiedekunta | Liiketalouden ja hallinnon laitos Merenkulun, kaupan ja liikenteen laitos Rahoituksen ja tuotantotalouden laitos | Chíoksen kaupunki, Chíos |
| Luonnontieteellinen tiedekunta | Informaatio- ja viestintätekniikan laitos Matematiikan laitos | Karlóvasi, Sámos |
| Luonnontieteellinen tiedekunta | Tuote- ja systeemisuunnittelun laitos | Ermoúpoli, Sýros |
| Yhteiskuntatieteellinen tiedekunta | Kulttuuriteknologian ja viestinnän laitos Maantieteen laitos Sosiaaliantropologian ja historian laitos Sosiologian laitos | Mytilíni, Lesbos |
| Ympäristötieteellinen tiedekunta | Meritieteiden laitos Ympäristötieteiden laitos | Mytilíni, Lesbos |
| Ympäristötieteellinen tiedekunta | Ravitsemustieteiden laitos | Mýrina, Límnos |
Aiheesta muualla

Πανεπιστήμιο Αιγαίου - University of the Aegean. Yliopiston verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Endre Kelemen

| Mitalit> Maa:   Unkari.Miesten yleisurheilu.Sisäratojen Euroopan-mestaruuskilpailut  | Mitalit> Maa:   Unkari.Miesten yleisurheilu.Sisäratojen Euroopan-mestaruuskilpailut  | Mitalit> Maa:   Unkari.Miesten yleisurheilu.Sisäratojen Euroopan-mestaruuskilpailut  | Maa:   Unkari> Miesten yleisurheilu. |
| --- | --- | --- | --- |
|  Hopeaa | Katowice 1975 | Korkeushyppy |  |
|  Pronssia | Sofia 1971 | Korkeushyppy |  |
Endre Kelemen (s. 5. joulukuuta 1947 Tura) on unkarilainen entinen yleisurheilija, joka kilpaili korkeushypyssä. Hän edusti seuratasolla Újpesti TE:tä. Kelemen voitti kaksi mitalia sisäratojen EM-kisoista, hopeaa Katowicesta 1975 ja pronssia Sofiasta 1971. Hän osallistui olympialaisiin kerran, vuonna 1976. Tuolloin Kelemen sijoittui karsinnassa viidenneksitoista eikä päässyt finaaliin.
Kelemen voitti urallaan yhteensä seitsemän maansa mestaruutta. Hän saavutti mestaruuksista neljä ulko- ja kolme sisäradoilta.
Ennätykset

Korkeushyppy: 223 cm (1976)
Disgaea 3: Absence of Justice

| Disgaea 3: Absence of Justice |
| --- | --- |

Kehittäjä:  Nippon Ichi Software
Julkaisija:  Nippon Ichi Software
Jakelija:  Square Enix ja PlayStation Now
Säveltäjä:  Tenpei Sato
Pelisarja:  Disgaea
Julkaistu:  JP 31. tammikuuta 2008NA 26. elokuuta 2008
Lajityyppi:  taktinen roolipeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 12 
Alusta:  PlayStation 3, PlayStation Vita
Jakelumuoto:  Blu-ray, pelimoduuli
Lisää peliartikkeleitaVideopelien teemasivulla
Infobox OK  : 
Disgaea 3: Absence of Justice on Nippon Ichi Softwaren kehittämä ja julkaisema taktinen roolipeli. Peli on julkaistu vuonna 2008 PlayStation 3:lle ja vuonna 2011 nimellä Disgaea 3: Absence of Detention PlayStation Vitalle. Peli on jatkoa Disgaea pelisarjaan.
Pelaaminen

Kuten sarjan aiemmissa osissa, pääpaino on taisteluissa joissa pelaaja ja tietokoneen ohjaama vihollinen ohjaavat omia hahmojaan vuorotellen. Taisteluiden välillä animaatiot ja keskustelut kuljettavat tarinaa eteenpäin.
Juoni

Disgaea 3 sijoittuu Evil Academy -nimiseen demonien kouluun. Demonien maailmassa koulutkin ovat täysin päinvastaisia kuin ihmisten, sillä parhaimmat arvosanat myönnetään kaikkeista laiskimmille ja röyhkeimmille oppilaille. Päähenkilönä on Mao, koulun dekaanin ja Netherworldin ylihallitsijan poika. Mao on koulunsa "paras oppilas", koska hän ei koskaan ole osallistunut tunneille. Maon isä rikkoi vahingossa Maon pelikonsolin ja siitä raivostuneena Mao vannoi voittavansa isänsä ja tulevansa itse maailman overlordiksi. Mao on animea ja videopelejä kuluttamalla keksinyt, että sankarit aina voittavat, ja siten on päättänyt itse tulla sankariksi. Mao tapaa pian sankarin nimeltä Almaz, ja aikoo varastaa sankarin roolin häneltä. Mukaan liittyy myös Maon lapsuudenystävä Raspberyl, jota itse asiassa pidetään koulussa suurena häirikkönä, koska hän on mallikelpoinen oppilas joka saapuu aina ajoissa tunneille.
Ääninäyttelijät

| 0 | 1 | 2 |
| --- | --- | --- |
|  Hiromi Hirata  | … |  Mao    |
|  Hiro Shimono  | … |  Almaz    |
|  Chiwa Saitô  | … |  Raspberyl / Asagi    |
|  Akiko Hasegawa  | … |  Sapphire Rhodonite    |
|  Keiichi Kuwabara  | … |  Mr. Champloo    |
|  Gorou Kubota  | … |  Jiya    |
|  Chihiro Suzuki  | … |  Master Big Star / Vyers / Mid-Boss    |
|  Miho Yamada  | … |  Salvatore the Magnificent    |
|  Shizuka Arai  | … |  Lillian the Berserker    |
|  Natsuki Kousaka  | … |  Crane Du Jour    |
|  Kazuha Yajima  | … |  Attack Brothers    |
|  Teruyuki Tanzawa  | … |  Gold Knuckle    |
|  Toshihiro Okubo  | … |  Super Hero Aurum    |
|  Keisuke Ihara  | … |  Overlord    |
|  Junji Majima  | … |  Prinny    |
Vastaanotto

Peli on saanut IGN:n arvostelussa arvosanaksi 8.5/10.
Aiheesta muualla

Disgaea 3: Absence of Justice MobyGamesissa (englanniksi)
Disgaea 3: Absence of Detention MobyGamesissa (englanniksi)
Disgaea 3: Absence of Justice Internet Movie Databasessa (englanniksi)
Eurooppatie E101

E101 eli Eurooppatie 101 on 850 kilometriä pitkä eurooppatie Moskovasta Kiovaan. Venäjällä eurooppatie seuraa valtatietä M3. Osa tästä valtatieosuudesta on maksullista; Kalugan alueella kerätään tienkäyttömaksua (tietulli).
Tien reitti on:
Moskova (Venäjä)
Kaluga (Venäjä)
Brjansk (Venäjä)
Hluh’iv (Ukraina)
Kiova (Ukraina)
Kuvia

Kiovan valtatietä (M3, eli E101) Moskovassa.
M3 valtatie eli E101 Moskovan lähistöllä.
Venäjän Kalugan alueen Malojaroslavetsin piirissä.
Tienkäyttömaksuja periviä tulliasemia Kalugan alueen Dzeržinskin piirissä.
Kalugan alueen Babyninon piirissä.
E101-tietä  Ukrainan Tšernihivin alueen Baturynissa.
Aiheesta muualla

Kuvia tai muita tiedostoja aiheesta Eurooppatie E101 Wikimedia Commonsissa
Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844
Edu Kettunen (albumi)

| Edu Kettunen Edu Kettunen |
| --- | --- | --- |

Studioalbumin tiedot
 Julkaistu: 1984
 Tyylilaji: suomipop
 Kesto: 39.24
 Levy-yhtiö: Finnlevy
Edu Kettusen muut julkaisut
|   | Edu Kettunen 1984 | Lentäjän poika 1986 |
Edu Kettunen on Edu Kettusen esikoisalbumi, joka julkaistiin vuonna 1984 levymerkillä Finnlevy.
Kettunen on säveltänyt ja sanoittanut albumin kappaleet, ja hänet on mainittu tekijätiedoissa nimellä Erkka Kettunen.
Kappaleet > A-puoli

Neonkuu – 2.46
Koti tyhjyyteen – 3.52
Tuuli vie – 4.15
Keinomaa – 3.44
Moottorihotelli – 2.04
Joo joo – 2.53
Kappaleet > B-puoli

Valomeren aallot – 5.36
Voimavirtaa – 3.42
Klo 5 viidakon aikaa – 3.37
Lentokoneet – 3.14
Valtameren aallot – 3.41
Aiheesta muualla

Edu Kettunen discogs.com -sivustolla
Endre Lekve

| Endre Lekve |
| --- | --- |

Henkilötiedot
Syntynyt: Ulvik 
Endre Lekve (10. elokuuta 1833 Ulvik, Norja – 10. helmikuuta 1882 Helsinki) oli norjalainen insinööri ja Polyteknillisen opiston opettaja, joka suunnitteli Helsingin ensimmäisen vesisäiliön eli vuonna 1876 käyttöön otetun ns. vanhan vesilinnan.
Lekven isä oli talollinen Torkel Paulsen ja puoliso vuodesta 1861 Johann Wilhelmina Antonia Huneus (k. 1873). Lekve toimi ensin maanviljelijänä ja aliupseerina, kunnes suoritti 1856-1859 Hannoverissa  Polyteknikumin kurssin. Vuonna 1859 hänet kutsuttiin Helsingin reaalikoulun teknisten aineiden opettajaksi, 1862 hänestä tuli insinööritieteiden opettaja ja 1879 Polyteknilliseksi opistoksi muuttuneen laitoksen opettaja. Hän osallistui useiden teknillisten komiteoiden työhön, suunnitteli Helsingin vesilaitoksen sekä antoi lausunnon Pielisjoen kanavoimisesta. Kun Helsingin ja Pietarin välistä rataa suunniteltiin, hän puolsi voimakkaasti halvempaa kaperaiteista ratkaisua, jonka valtiopäivät hyväksyivät. Keisari päätti asiasta kuitenkin toisin.  Vantaan Pyhän Laurin kirkkoon Lekve suunnitteli kalorifeerilaitoksen eli kuuman ilman kiertoon perustuvan lämmitysjärjestelmän.
Lekven oppilaat pystyttivät hänen haudalleen muistomerkin ja perustivat hänen nimeään kantavan stipendirahaston.  Hänen veljensä oli Thorbjørn Lekve.
Aiheesta muualla

Endre Lekve, Nordisk Familjebok, Runeberg.org
/ Endre Lekve Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura. (maksullinen versio)
Einar Førde

| Einar Førde |
| --- | --- |
 Førde vuonna 1997.
Norjan kirkko- ja opetusministeri
 Nordlin ja Brundtlandin I hallitus 8. lokakuuta 1979 – 14. lokakuuta 1981  
Edeltäjä:  Kjølv Egeland
Seuraaja:  Tore Austad
Suurkäräjäedustaja
 Oslon vaalipiiri 1985–1989 1969–1981 Akershusin vaalipiiri 1981–1985  
NRK:n johtaja
 1989–2001  
Edeltäjä:  Bjartmar Gjerde
Seuraaja:  John G. Bernander
Henkilötiedot
Syntynyt: 20. tammikuuta 1943 Høyanger, Norja
Kuollut: 26. syyskuuta 2004 (61 vuotta) Oslo, Norja
Ammatti:  poliitikko
Tiedot
Puolue:  Työväenpuolue
Koulutus:  Oslon yliopisto
Einar Førde (20. tammikuuta 1943 Høyanger – 26. syyskuuta 2004 Oslo) oli norjalainen työväenpuolueen poliitikko. Hän istui suurkäräjillä vuosina 1969–1989 sekä toimi Norjan kirkko- ja opetusministerinä 1979–1981. Lisäksi hän oli NRK:n johtaja vuosina 1989–2001.
Elämä ja ura

Førde varttui Høyangerin teollisuuskaupungissa. Siellä hän joutui varhain kosketuksiin luokkaerojen kanssa, mikä muovasi hänen poliittisia näkemyksiään. Lisäksi hän sai sunnuntaikoulussa kristillisen kasvatuksen. Opiskelijana hän liittyi työväenpuolueeseen ja vastusti Natoa sekä Norjan liittymistä Euroopan talousyhteisöön. Myöhemmin 1980-luvulla hän oli yhtenä keskeisimmistä työväenpuolueen poliitikoista mukana laatimassa puolueelle keskustalaisempaa periaateohjelmaa.
Førde pyrki myös tuloksetta puolueen puheenjohtajaksi. Sen sijaan hänestä tuli NRK:n johtaja vuosiksi 1989–2001. Hänen kaudelleen osui televisiomonopolin murtuminen ja kilpailun alkaminen mainosrahoitteisten kanavien kanssa. Noina vuosina NRK alkoi myös tuottaa saamenkielisiä ohjelmia.
Yksityiselämä

Førde oli nuorena lupaava keskimatkan juoksija. Vuoden 1963 Norjan-mestaruuskisoissa hän voitti hopeaa 1 500 metrillä.
Aiheesta muualla

Einar Førde Norjan suurkäräjien verkkosivuilla (norjaksi)
Enjoy and Get It On

| ”Enjoy and Get It On” ZZ Top |
| --- | --- | --- |

Singlen etiketti
Singlen tiedot
 Albumilta: Tejas
 Julkaistu: 1977
 Formaatti: 7"-single
 Tyylilaji: blues rock
 Kesto: 03.23
 Levy-yhtiö: London Records
Listasijoitukset
 Ei tunnettuja listasijoituksia.
ZZ Topin muut singlet
| ”Arrested for Driving While Blind” 1976 | ”Enjoy and Get It On” 1977 | ”I Thank You” 1980 |
Enjoy and Get It On on ZZ Topin kappale vuodelta 1977. Se julkaistiin albumilla Tejas, jolla se päättää a-puolen. Kappaleen kirjoittajaksi on merkitty Frank Beard, Billy Gibbons ja Dusty Hill.
ZZ Top
| --- | --- |
Studioalbumit:   ZZ Top’s First Album  Rio Grande Mud  Tres Hombres  Fandango!  Tejas  Degüello  El Loco  Eliminator  Afterburner  Recycler  Antenna  Rhythmeen  XXX  Mescalero  La Futura 
Kokoelmat:   The Best of ZZ Top  Greatest Hits  One Foot in the Blues  Chrome, Smoke & BBQ  Rancho Texicano 
DVD:t:   ZZ Top’s Greatest Hits  Eric Clapton Crossroads Guitar Festival  ZZ Top Live from Texas  ZZ Top Ultimate Collection
Endre Kolár

| Henkilötiedot |
| --- | --- | --- | --- |
Syntymäaika: 27. helmikuuta 1950
Syntymäpaikka: Budapest, Unkari
Kuolinaika: 15. huhtikuuta 2014 (64 vuotta)
Pelipaikka: puolustaja
Pituus: 180 cm
Junioriseurat
1961–1972: Újpest FC
Seurat
| Vuodet | Seura | O | (M) |
| 1972–1982 | Újpest FC | 212 | (4) |
| 1982–1986 | Haka | 100 | (9) |
| 1987–1988 | FinnPa | 18 | (0) |
| 1989 | HIK | 19 | (0) |
| Yhteensä | Yhteensä | 349 | (13) |
Maajoukkue
| 1973–1975 | Unkari | 5 | (0) |
Valmennusura
1991–: FinnPa, JäPS, VanPa, MuSa
 Seurajoukkueuran tilastot kattavat vain kansalliset sarjat.
Endre Kolár (27. helmikuuta 1950 Budapest − 15. huhtikuuta 2014) oli unkarilainen jalkapalloilija. Hän oli pelipaikaltaan puolustaja tai keskikenttäpelaaja.
Kolár edusti budapestilaista Újpesti Dózsaa vuosina 1972–1982. Hänen aikanaan Újpest selvisi Euroopan cupissa kahdeksan parhaan joukkoon vuonna 1973 ja seuraavalla kaudella välieriin. Vuoden 1974 välierässä joukkue hävisi cupin myöhemmin voittaneelle Bayern Münchenille. Keskikentällä ja puolustajana pelannut Kolár esiintyi Unkarin jalkapallomaajoukkueessa viidesti vuosina 1973–1975.
Újpesti Dózsasta Kolár siirtyi Valkeakosken Hakaan vuonna 1982. Hän pelasi Hakassa yhteensä kuusi kautta, voittaen Suomen Cupin kahdesti. Pääsarjauransa lopetettuaan Kolár edusti Finnairin Palloilijoita sekä Hangö IK:ta I- ja II divisioonissa.
Pelaajauransa jälkeen Kolár valmensi Suomessa 1990- ja 2000-luvuilla muun muassa Finnairin Palloilijoita, Järvenpään Palloseuraa  sekä HJK:n juniorijoukkueita. Unkarissa viettämiensä vuosien jälkeen hän palasi Suomeen vuonna 2011 ja toimi kauden ajan Musan Salaman valmennusryhmässä.
Kolár kuoli sairauskohtauksen komplikaatiohin vuonna 2014.
Saavutukset pelaajana

Unkarin mestaruus: 1973, 1974, 1975, 1978, 1979
Unkarin Cupin voitto: 1975
Suomen Cupin voitto: 1982, 1985
Epäilyksen ulkopuolella

| Epäilyksen ulkopuolella> Indagine su un cittadino al di sopra di ogni sospetto |
| --- | --- |

Ohjaaja:  Elio Petri
Käsikirjoittaja:  Elio Petri Ugo Pirro
Tuottaja:  Marina Cicogna
Säveltäjä:  Ennio Morricone
Kuvaaja:  Luigi Kuveiller
Leikkaaja:  Ruggero Mastroianni
Tuotantosuunnittelija:  Carlo Egidi
Pääosat:  Gian Maria Volontè Florinda Bolkan
Valmistustiedot
Valmistusmaa:  Italia
Tuotantoyhtiö:  Vera Films
Levittäjä:  Euro International Film Netflix Fandango at Home (käännä suomeksi)
Ensi-ilta:  1970
Kesto:  115 minuuttia
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
Epäilyksen ulkopuolella (tai Epäilyksen yläpuolella, Indagine su un cittadino al di sopra di ogni sospetto) on Elio Petrin käsikirjoittama ja ohjaama italialainen rikoselokuva vuodelta 1970. Naisystävänsä murhaavasta poliisipäälliköstä kertova tarina voitti parhaan vieraskielisen elokuvan Oscar-palkinnon sekä tuomariston Grand Prix’n ja kriitikoiden palkinnon Cannesissa.
Vastaanotto

Helsingin Sanomien Helena Ylänen kirjoitti elokuvan televisioesityksen alla 1977 sen uskottavuuden kärsivän hieman päähenkilön selvästä psyykkisestä epävakaudesta: naisystävän murha selitetään seksuaaliongelmilla. Poliisitoimen yhteiskunnallisessa kritiikissä hän sanoo Petrin onnistuvan paremmin: päähenkilö on suurisuinen öykkäri, rikollisten kaltaiseksi muuttunut.
Evä

Evä voi tarkoittaa seuraavia asioita:
evä, kalan uimaelin tai uinnin vakaajaelin;
evä, valaiden lahkoon kuuluvan merinisäkkään evämäinen uima- tai vakaajaelin (eturaaja, selkäevä tai pyrstöevä);
eväjalkaisen merinisäkkään (hylkeet, merileijonat, mursut) evämäinen uimaelin (etu- tai takaraaja);
eväjalkaliskojen evämäinen takaraaja;
eräillä salamantereilla, kuten rupiliskon koirailla ja toukilla esiintyvä selkä- tai pyrstöevä;
evä, vesikulkuneuvon kuten veneen tai kajakin sivu- tai pystyvakaaja;
Kustaa Mikko Evä (1878-1927), suomalainen punakaartilainen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Evä”, voi hakea sivunnimihaulla, laajalla sivunnimihaulla tai tekstihaulla.
Eläinten päivä

Franciscus Assisilainen saarnaa linnuille. Giotton maalaama fresko.
Eläinten päivä on valtakunnallisesti 4. lokakuuta vietettävä kansainvälinen vuosipäivä. Ensimmäisiä kertoja Eläinten päivää vietettiin 1930-luvun alussa Firenzessä, Italiassa. Eläinten päivästä alkaa myös Eläinten viikko, jota vietetään 4.–10. lokakuuta. Ensimmäistä Eläinten viikkoa vietettiin vuonna 1959. Eläinten viikko on Suomen Eläinsuojeluyhdistyksen aloittama tapahtumaviikko jota vietetään vain Suomessa.
Päivän historia

Alkuperäinen idea päivän järjestämiseksi oli Heinrich Zimmermannin (1887–1942) joka oli saksalaisen Mensch und Hund -lehden kustantaja ja toimittaja. Hän järjesti ensimmäisen Eläinten päivän 24. maaliskuuta 1925 Berliinissä ja siihen otti osaa 5 000 ihmistä. Alun perin se oli ajateltu järjestettäväksi 4. lokakuuta mutta koska Berlin Sportpalast jossa ensimmäinen tapahtuma järjestettiin oli vapaana vain tuona ajankohtana niin se pidettiin silloin. Paikka oli ainoa jossa voitiin järjestää niin iso tapahtuma. Seuraavina vuosina se järjestettiin samana päivänä kunnes se vuonna 1929 siirrettiin 4. lokakuuta mikä oli alun perin kaavailtu päivä. Aluksi sitä järjestettiin vain Saksassa, Itävallassa, Sveitsissä ja Tšekkoslovakiassa. Vuonna 1931 8. toukokuuta pidettiin Firenzessä, Italiassa maailman eläinsuojelujärjestöjen kongressi jossa Zimmermannin ehdotus kansainvälisen Eläinten päivän viettämiseksi 4. lokakuuta hyväksytiin yksimielisesti. Päivä on alkujaan valittu Fransiskus Assisilaisen muistopäivän mukaan. Monissa katolisissa kirkoissa järjestetään eläinten siunaustilaisuuksia. Nykyisin eläinten päivää vietetään maailmanlaajuisesti uskonnosta riippumatta.
Suomen Eläinsuojeluyhdistysten liitto SEY sekä Animalia järjestävät vuosittain Eläinten viikon aikana erilaisia tapahtumia sekä muun muassa jakavat materiaalia kouluille.
Korkeasaaren eläintarhaan on vuoteen 2020 saakka ollut ilmainen sisäänpääsy Eläinten päivänä.
Vuosittaiset Eläinten viikon teemat

2002 – Kissan päivät
2003 – Kaikki hyvin? SEY:n eläinsuojeluvalvoja auttaa
2004 – Oi niitä aikoja – entä siipikarjan elämä nyt?
2005 – Pysäytä pentutehdas. Älä osta pimeää pentua!
2006 – Eläinsuojelu on tekoja ja toimintaa
2007 – Suomenhevosen vuosi – hevosen vuoksi
2008 – Avun tarpeessa? - Luonnoneläimet ahdingossa
2009 – Kalojen hyvinvointi: ”Kyvykäs eväkäs – kalakin tuntee ja oppii”
2010 – Sikojen hyvinvointi: ”Sikahyvä elämä?”
2011 – Pikkujyrsijät
2012 – Missä sinun kanasi on?
2013 – Kissa ja myytit
2014 – Naudan elämä
2015 – Koira
2016 – Hevonen
2017 – Luonnoneläimet - Luonto on kotini - anna minun elää rauhassa
2018 – Lemmikkieläimen vastuullinen hankinta - Auta lopettamaan pentutehtailu
2019 – Yksikään eläin ei ole häkkieläin
2020 – Arvokas kissa
2021 - Oppiva eläin
2022 - Jännittäviä eläimiä
Tapahtumia Suomessa 2008

Maailman eläinten päivän tapahtuma järjestettiin Helsingin Itäkeskuksessa. Sen avasi Tanja Karpela jonka jälkeen luovutettiin lahjoitusshekki. Tapahtuman juonsivat olivat Marko Björs ja Jaana Pelkonen. Suomen Poliisikoirayhdistys ry oli tapahtumassa pitämässä näytöstä.
Kuopion ja Lahden toreilla Animalia järjesti infopöydän, Oulun rotuaarilla jaettiin esitteitä sekä Tampereen vanhalla kirjastotalolla järjestettiin Kohti eläinystävällistä tulevaisuutta -tapahtuma.
Aiheesta muualla

Wikimedia Commonsissa on kuvia tai muita tiedostoja aiheesta .
Korkeasaari-päivänä 4.10. juhlitaan maailman eläimiä Korkeasaaren eläintarha.  25.09.2018. Viitattu 4.10.2018.
Eläinten viikon materiaalit SEY Suomen Eläinsuojeluyhdistysten liitto ry. Arkistoitu 4.10.2018. Viitattu 4.10.2018.
4 October World Animal Day. Viitattu 4.10.2018. Eläinten päivän kansainväliset sivut.
Kuva Berlin Sportpalast vuodelta 1910. Rakennus purettiin vuonna 1973.